Én kis kertész legény vagyok,
Rózsavízzel locsolkodok.
Úgy locsolom a lányokat,
Mint kertész a virágokat.

Locsolómban kölni víz, öntöm minden nőre,
Azért arra vigyázok, ne szédülj el tőle.
Versemen a lányok nem csak nevetnek,
locsolásért pénz is jár a gyereknek.

Húsvét másnapján,
mi jutott eszembe
egy kis rózsavizet
veszek a kezembe.
Most hát kedves lányka
kérlek szeretettel,
hadd öntözzelek meg,
egy kis szagos vízzel.

Kerek erdőn jártam,
Piros tojást láttam,
Bárány húzta rengő kocsin,
Mindjárt ideszálltam.
Nesze hát rózsavíz,
Gyöngyöm, gyöngyvirágom.
Hol a tojás, piros tojás?
Tarisznyámba várom!

Jó reggelt, jó reggelt, kedves liliomszál,
Megöntözlek rózsavízzel, hogy ne hervadozzál.
Kerek erdőn jártam, piros tojást láttam
Bárány húzta rengő kocsin mindjárt ide szálltam.
Nesze hát rózsavíz, gyöngyöm, gyöngyvirágom,
Hol a tojás, piros tojás, tarisznyámba várom!

Hol kitérek, hol betérek,
Mindenhol egy tojást kérek.
Ha nem adnak visszatérek,
Nagymamámtól kettőt kérek.